Broj: 02-1--1/23

Sarajevo, 13.11.2023. godine

Na osnovu člana 69. Zakona o visokom obrazovanju (,,Službene novine Kantona Sarajevo" broj: 36/22), člana 111. Statuta Univerziteta u Sarajevu, Pravilnika o ekvivalenciji položenih ispita na Univerzitetu u Sarajevu od 19.12.2018. godine, Žalbe studentice Edine Dedić od 27.10.2023. godine, Izjašnjenja Komisije za ekvivalenciju od 01.11.2023. godine po prethodnoj saglasnosti sekretara, Vijeće Univerzitet u Sarajevu – Fakulteta političkih nauka na sjednici održanoj 13.11.2023.godine, *donosi*

**ODLUKU**

**o odbijanju Žalbe na Rješenje o ekvivalenciji položenih ispita uz dodatne uvjete**

I – *Odbija* se kao **neosnovana žalba studentice Edine Dedić** na Rješenje o ekvivalenciji položenih ispita uz dodatne uvjete br. 01-3-1603-1/23 od 26.10.2023. godine**.**

II – Sastavni dio ove Odluke čine Izjašnjena Komisije za ekvivalenciju od 01.11.2023. godine

III –Odluka stupa na snagu danom donošenja.

**Obrazloženje:** Dana 27.10.2023. godine godine, zaprimljena je žalba na Odluku o ekvivalenciji ispita studentice Edine Dedić. Nakon što je utvrđeno da je žalba blagovremena, dozvoljena i potpunana, pristupilo se pregledu iste. U prigovoru studentica navodi da joj je prema ranijem Nastavnom planu i programu po kojem je studirala ostao jedan nepoložen predmet, a da joj se prema Rješenju o ekvivalenciji utvrđuje obaveza polaganja dva predmeta iz prve, tri druge i tri iz treće studijske godine, a sve prema nastavnom planu i program ne koji prelazi. Nakon pregleda dostavljene žalbe, uvida u nastavne planove i programe, dokumentacije o provedenom postupku ekvivalencije Komisija za ekvivalnciju ispita je konstatovala da je Izvještaj Komisije o ekvivalenciji ispita studentice Edine Dedić, kao i Rješenje o ekvivalenciji ispita sačinjeno na ispravan i potpun način, poštujući odredbe Pravilnika o ekvivalenciji položenih ispita na Univerzitetu u Sarajevu te da je izvršena ekvivalencija svih položenih predmeta za koje je postojao ekvivalent po nastavnom planu i progamu na koji prelazi studentica Edina Dedić. Shodno svemu navedenom, donijeta je Odluka kao u dispozitivu.

Akt obradila: Umihana Mahmić **DEKAN**

Akt kontrolisao i odobrio: Prof.dr. Elvis Fejzić \_\_\_\_\_\_\_\_\_\_\_\_\_\_\_\_\_

 **Prof.dr. Sead Turčalo**

Dostaviti:

1. Materijal za Vijeće UNSA - FPN;
2. a/a

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).